
on  libellos  tantum  sua  fata  habere  sed  et  sententias  et  verba  quis  hoc  nescit?  Nota 

sunt  quae  Accius  poeta  tragicus   de  comoediis  Plautinis   scripsit  a  Gellio   in   tertio 

Noctium  Atticarum  c.  3  relata.    Cuius   verba  quae  olim   varie   depravata  circumfere- 

bantur  postremo  Hertzius  ad  librorum  memoriam  exacta  in  hunc  modum  edenda  curavit. 

M.  tamen  Varro  in  lihro  de  comoediis  Plautinis  primo  Accii  verba  haec 

ponit:  '^nam  nec  Gemini  lenones  nec  Condalium  nec  Anui  Plauti,  nec  Bis 

compressa  nec  Boeotia  umquam  /uit,   neque  adeo  Agroecus  neque  Com- 

morientes  Macci  Titi^ 

Accii  verba  a  Gellio  ut  scribit  non  ex  ipsius  aliquo  libro  sed  ex  Varronis  de  comoediis 

Plautinis  excerpta  identidem  a  doctis  hominibus  tractata  et  retractata  sunt,  sed  ea  ne 

nunc  quidem  ita  sunt  profligata,  ut  iam  nihil  sit  quod  utiliter  adnotari  possit,  immo 

orationis  formam,   qua  recte  accepta  continentur  omnia,   videmur  nobis,  si  non  totam, 

aliqua  certe  ex  parte  melius  quam  adhuc  factum  est  declarare  ac  tutari  posse.    Id  igitur 

hac  scribendi  occasione  persequi  volumus,  si  forte  contigerit  ut  aliquid  ad  recte  per- 

cipiendum  usum  consuetudinemque  sermonis  Latini  conferamus. 

Ergo  Accii  verba,  quae  ex  quo  libro  Accii  sumpta  sint  nec  Gellius  neqae 
quem  is  citavit  Varro  iiidicat,  in  libris  eius  DIDASCALICON  posita  fuisse  rei  et  sententiae 
causa  probabiliter  post  alios  statuit  Madvigius,  is  qui  (a.  1831)  primus  horum  librorum 
originem  et  naturam  luculenta  disputatione  explanavit  reliquiasque  eorum  a  grammaticis 
allatas  collegit  et  emendavit,  in  quibus  nostra  ilia  verba  sic  perscripsit  (Opp.  i  p.  94) 

nam  nec  Gemini  nec  Leones  nec  Condalium  nec  Anus  Plauti  nec  Bis  com- 
pressa  nec  Boeotia  umquam  fuit,  neque  adeo  "AyQOtxoq  nequ^  Comm,orientesy 
sed  M.  Aquilii, 
nisi  quod  de  extremi  nominis  veritate  se  valde  dubitare  profitetur. 

Madvigiana  commentatione  excitatus  G.  Hermannus  a.  1841  quos  ille  libros 
prosa  oratione  exaratos  cum  vulgo  crediderat  cum  aliis  rationibus  tum  reliquiis  ipsis  certa 
metrorum  vestigia  prodentibus  versibus  esse  compositos  argumentatus  trochaicum  nume- 
rum  restituit  verbaque  illa  quae  sunt  de  Plauti  comoediis,  quae  ad  didascalicon  libros 
recte  referri  concessit,  hoc  modo  descripsit  (Opp.  Viii  p.  392) 

Namque  nec  Gemini  lenones,  nec  Condalium,  non  Anus 
Plauti,  nec  Bis  compressa  aut  Boeotia  eius  umquam  fuit, 
Neque  adeo  Agroecus,  neque  Commorientes  sed  Marci  Titi, 
sed  ut  is  quoque  ultimi  nominis  scripturam  in  ambiguo  relinqueret. 

Hermanni  sententia  Ritschelius  excepta  et  hos  versus  esse  et  trochaicum  nume- 
rum  instaurandum  probavit.  Qui  cum  ea  de  re  ageret  in  dissertatione  de  Plauti  nomini- 
bus  a.  1841  edita,  repetita  autem  in  Parergon  Plautinorum  volumine  i,  felici  ingenio 
contigit  ut  quae  in  extremis  verbis  versibusve  Accianis  dubia  et  incerta  cum  Madvigio 
Hermannus  destituerat  obscuritate  sublata  in  clara  luce  reponeret.  Memor  enim  vesti- 
giorum  Plautini  nominis  a  vulgato  diversi  a  se  in  codice  Ambrosiano  repertorum 
T.  Maccium  potius  quam  M.  Accium  indicantium  scripturisque  Gellianis  quae  essent  in 
versibus  Accianis  accuratissime  excussis  eo  devenit  ut  in  extrema  parte  verborum 
Accii  nou  alius  cuiusdam  poetae  nomen  sed  ipsius  Plauti  restituendum  intelligeret  splen- 
didoque  acumine  paene  ultro  ex  ipsis  codicum  scripturis  prosilientem  formam  nominis 
Macci  Titi  suscitaret:  in  cuius  rei  fidem  addidit  idem  nomen  eandemque  eius  formam 
ex  simillima  specie  scripturae  in  versu  prologi  Mercatoris  Plautinae  (10)  recuperari,  quem 
versum  ita  scribendum  docuit. 

Eadem  Latine  Mercator  Macci  Titi. 
Versuum  autem  Accianorum  tertius  utpote  iam  exitu  eius  restituto  necesse  erat  seorsum 
ab  Hermanni  ratione  emendaretur:  id  quod  Ritschelius  ita  temptavit  ut  tria  proponeret 
exempla;  sic  enim  ambigebat  ipse  propter  renuentium  verborum  asperitatem;  posse  autem 
scribi  putavit 

vel      Nec  fuit  adeo  Agroecus  neque  Commorientes  Macci  Titi 
vel       Neque  Agroecos  neque  adeo  Commorientes  fuit  Macci  Titi 
vel       Neque  adeo  fuit  Commorientes  neque  Agroecus  Macci  Titi. 
Ad  eandem  causam  disceptandam  post  Ritschelium  accessit  Lacbmannus  qui 
in  prooemio  a.  1849  (Opp.  p.  67)  ita  disseruit,  ut  a  Ritschelio  restitutum  Plauti  nomen 
et  eius  nominis  formam  Accii  versibus  redditam  vehementer  probaret,  sed  Sotadeorum 
versuum  naturam  et  usum  subtiliter  perscrutatus  de  Accii  DIDASCALICON  libris  ita  sen^ 
tiret,  versibus  illos  quidem  compositos  fuisse  sed  non  quibus  Hermannus  et  Ritschelius 
voluerunt  trochaicis,  sed  ionicis  illis  a  Sotade  poeta  denominatis,  quorum  normas  modo 
descripserat.    Itaque,  ut  mittamus  reliqua,  illos  tres  versus,  qui  nobis  sunt  in  manibus, 
hoc  modo  dimensus  est. 

Ndm  nec  Geminii  Leones  nic  Condaliiim  nec 
Plauti  Anus,  nec  Bis  compressa  nec  Boeotia  iius 


r 

Umquam  fuit,  neque  ddeo  Agroecus  neque  Commorientee 
Mdcci  Titi. 
Et  haec,  ut  sunt  sagaciter  commenta,  non  paucos  nacta  sunt  sponsores,  in  quibus 
Hertzium  et  Fleckeisenum.  Ritschelius  vero  a  Lachmanni  sententia  quam  sibi  quoque 
primitus  probatam  fuisse  dixit  paulatim  deflexit,  qui  fragmentis  Plautinis  tractatis  ad 
hanc  causam  reversus  (in  Opp.  voi.  Ill  p.  182)  et  quibus  incommodis  ista  conformatio 
laboraret  perspicue  explicuit  et  pristinam  suam  opinionem  repetiit,  qua  credidit  trochai- 
cam  numerum,  non  quem  ille  suasit  Sotadeum  agnoscendum  esse,  nisi  quod  tertium 
ex  iis  versum  paulo  aliter  nunc  quam  antea  scribendum  esse  coniecit.  Atque  hos  tres 
tetrametros  ab  Hermanno  Ritschelioque  constitutos 

Namque  nec  Geminei  lenones  nec  Condalium,  non  Anus 
Plauti,  nec  Bis  compressa  aut  Boeotia  eius  umquam  fuit, 
Neque  Agroecus  neque  Commorientes  adeo  fuit  Macci  Titi 
qui  contulerit  cum  Lachmanni  Sotadeis,  facile,  opinamur,  intelliget,  multo  hos  esse 
quam  illos  probabiliores.  At  certi  tamen  in  iis  nihil  est  nisi  a  Ritschelio  inventum  nomen 
Macci  Titi,  quod  in  utroque  genere  metrorum  suam  sedem  obtinuit.   Verum  eius  post 
Boeotia  iam  ab  Hermanno    de  coniectura   inculcatum  et  a  reliquis  servatum  quam 
Ritschelius  putabat  fidem  habere  a  quorundam  codicum  infimae  sortis  (Parerg.  p.  13  n.), 
eam  nullam  esse  Hertzii  adnotatio  ad  Geliium  evicit;  neque  hoc  neque  fuit  in  altera 
parte  adiectum  aut  adeo  suo  loco  motum  multum  ad  orationis  formam  aut  elegantiam 
facere,  quicumque  non  occupata  mente  verba  ipsa  examinabit,   haud   difficulter  per- 
sentiet.   Quibus  omissis  apparet  de  versibus  tantum  non  actum  esse. 

Denique  Buechelerus  a  Sotadeis  Varronianis  profectus  cum  in  eorum  versuum 
condicionem  et  usum  denuo  dedita  opera  inquireret,  et  quos  Lachmannus  Accii  Sotadeos 
esse  voluit  nuUos  esse  intellexit,  et  reliquias  didascalicon  habere  illas  quidem  etiam 
versiculos  unum  et  alterum,  sed  alius  generis,  non  lonicos,  pleraque  autem  a  doctis 
hominibus  invita  in  versuum  mensuram  coacta  pedestrem  prae  se  ferre  sermonem  sibi 
persuasit:  itaque  Accium  statuit  hoc  opus  litterarium  universe  sermonem  esse  voluisse, 
non  carmen,  immixtis  tamen  hic  illic  versibus,  alienis  aut  suis,  ut  ad  saturae  Varronianae 
naturam  propius  accedere  videretur.  Haec  ille  breviter,  ut  solet,  sed  liquido  exposuit  in 
mus.  Rhen.  vol.  35  (1880)  p.  401.  Accii  verba,  quae  nos  disceptanda  sumpsimus,  non 
attigit,  non  quod  negaret,  opinamur,  ea  recte  ad  didascalicON  opus  referri,  sed  quia 
noluit  nisi  de  iis  agere  quae  ad  eos  libros  pertinere  testimonio  constaret,  sed  ea  verba 
eum  metro  inclusa  maluisse  quam  pedestria  habere  credibile  non  est.  Cui  opinioni  nos 
favere  cum  supra  iam  significatum  sit,  tum  ad  eam  defendendam  fortasse  disputatio 
nostra  nonnihil  conferet. 

Ut  Hermannum  Ritschelius,  ita  Buechelerum  excepit  Leo,  qui  in  illis  egregiis 
Quaestionibus  Plautinis  (p.  32)  hoc  testimonium  Accii  de  Plauti  fabulis  in  transcursu 
magis  quam  tota  causa  exposita  tractavit  ita  ut  et  Ritschelii  versus  obtinenti  obviam  iret 
etBuecheleri  rationibus  probatis  haac  pedestrem  esse  orationem  confirmaret,  sed  maxime 


ad  explicandam  orationis  formam  verborumque  sententiam  aperiendam  se  daret.  Is  enim 
quoniam  duplex  Plauti  nomen  in  superstitum  fabularum  prologis  occurrit,  in  paucis 
Plauti,  semel  in  Mercatore  Macci  Titi,  hanc  opinionem  mente  concepit,  Accium, 
cuius  verba  eandem  nominis  discrepantiam  habent,  eas  fabulas,  quas  negat  Plautinas 
esse,  prologorum  earum  ratione  habita,  aut  Plauti  esse  aut  Macci  Titi  negitavisse,  utpote 
qui  prologis,  qui  non  sint  Plautini,  fidem  non  esse  habendam  sibi  persuasisset;  sed 
Accium  non  substitisse  in  discernendis  duobus  generibus  fabularum  falso  ad  Piautum 
relatarum  sed  tertium  addidisse  quod  medium  inter  illa  duo  diverso  Plauti  nomine 
discreta  intercedere  voluisset,  et  hae  quia  fabulae  essent  origine  non  testata,  ad  eas 
nuUo  Plauti  nomine  adiecto  verba  umquam  fuit  adscripsisse*). 

Sed  in  his,  quae  non  negamus  scite  esse  excogitata,  sunt  tamen  quae  parum  pro- 
babiliter  disputari  nobis  videantur.  Nam  ut  mittamus  interim  quae  ille  de  prologis 
Plautinis  magis  sumpsit  quam  probavit,  quam  tertiam  classem  fabularum  Plauto  iniuria 
adscriptarum  esse  iussit,  ea  quomodo  verbis  distincta  sit,  ut  a  legente  recte  accipiatur, 
ambigimus  nec  satis  certo  dispicimus.  Cuius  rei  causam  quod  Leo  si  recte  intelligimus  a 
genere  loquendi  artificiosiore  repetendam  duxit,  de  elocutione  nos  secus  sentimus.  Arti- 
ficiosam  enim  hanc  esse  orationem  aut  insolita  collocatione  verborum  insignem  tantum 
abest  ut  concedamus  ut  nihil  simplicius  esse  hac  sententia  posse  affirmemus.  Nam  cum 
haec  diceret  Accius  nec  Gemini  lenones  nec  Condalium  nec  Anus  nec  Bia  compreasa  nec 
Boeotia  Plauti  umquamfuit,  prolixam  enumerationem  fabularum  in  duas  series  disposuit 
paene  pares,  ut  sua  ad  utramque  seriem  pars  praedicati,  quod  unum  est  sed  item  in  duas 
particulas  distributum,  aptaretur.  Unde  haec  nata  est  oratio  nec  Gemini  lenonea  nec 
Condalium  nec  Anus  Plauti  nec  Bis  compressa  nec  Boeotia  umquam  fuit.  Eam  autem 
orationis  formam,  qua  Accium  usum  videmus,  consuetam  sermonis  Latini  structuram 
esse  exemplorum  fides  quae  mox  afiFerentur  probabit.   Interim  hoc  dicimus  mirum  esse 


•)  In  adnotatione  ponimus  verba  ipsa  eruditi  viri,  quae,  quod  ne  ip»uin  qnidem  fugit,  habent 
aliquid  difficultatis  intelligere  cupienti,  si  forte  invitis  nobis  acciderit  ut  de  eias  sententia  non  satis 
recte  aut  non  satis  plene  referremus.    Scribit  igitur  1.  s.  c.  haec: 

In  den  Prologen  zu  Gemini  lenones,  Condalium,  Anus  war  der  Genetiv  des  Dichternamem  Plauti, 
2u  Agroecus  und  Commorientes  Macci  Titi.  Es  sind  Kategorien,  die  Accius  durch  die  Namen  und  ihre 
Stellung  bezeichnet,  etwas  gesucht,  wie  man  es  von  ihm  erwarten  muss.  Er  sagt  damit:  obgleich  die  3  Stiicke 
ausdriicklich  des  Plautus  und  die  beiden  andern  des  Maccus  Titus  heissen,  sind  sie  doch  nie  von  ihm  ge- 
wesen;  woraus  folgt,  dass  er  die  Prologe  fur  unplautinisch  hielt.  Dazwischen  stehen  ohne  einen  von  Plautus 
Namen  Bis  compressa  und  Boeotia:  nun  wissen  wir,  dass  die  Boeotia  einem  anderen  Dichter  zugeschrieben 
wurde,  und  die  Bis  ccmpressa  erscheint  nirgend  wieder,  es  ist  also  nicht  unwahrscheinlich,  dass  sie  unter 
den  unbezeugten  war.  So  scheidtt  er  die  dritte  Kategorie  der  dem  Plautus  willkiirlich  zugeschriebenen  und 
setzt  das  umquam  zu  diesen,  wie  adeo  zu  Agroecus  und  Commorientes ;  und  man  muss  gestehen,  dass  er 
durch  eine  ungemein  kunstliche  Wortstellung  fijcr  den  Leser,  der  im  Zusammenhang  war,  die  Scheidung 
deutlich  gemacht  hat.  Mir  scheint  dies  vollig  beweisend,  und  es  ergibt  sich  daraus  einmal  dass  der  Agroecus 
echt  war  wie  die  durch  Terem  bezeugten  Commorientes  .  .;  sum  andern,  dass  Plauti  weder  umgestellt 
noch  sonst  corrigiert  werden  darf;  endlich  dass  von  Versen  hier  keine  Rede  mehr  sein  kann. 


neminem  omnium,  qui  his  verbis  stabiliendis  operam  navarunt,  genus  structurae  recte 
aestimasse,  praeter  unum  fortasse  Madvigium,  qui  certe  abstinuit  inepta  interpunctione 
qua  ceteri  usi,  cum  post  Plauti  distinguerent,  orationis  formam  quam  non  intelligebant 
ultro  corruperunt.  Gravius  etiam  peccatum  est  ab  iis,  qui  eius  pronomen  post  Boeotia 
metri  scilicet  causa  inseruerunt,  quod  ut  nuUum  praesidium  habere  a  codicum  memoria 
supra  diximus,  ita  nisi  cum  insigni  detrimento  orationis  constare  non  potuit.  Ritschelius 
autem,  quo  fortius  negaret  illam  pedestrem  esse  orationem,  cum  hoc  exemplo  ludibrii 
causa  a  se  ficto  uteretur  (Parerg.  p.  86  n.),  nec  Titua  nec  Sempronius  Varronia,  nec  Caius 
nec  Publius  eius  discipulus  umquam  fuit,  nec  adeo  Titus  nec  Aulus  fuit  Terentii  Marci, 
qualia  nimirum  nisi  poetae  non  concederentur,  ne  dicamus  pravam  interpunctionem  et 
falso  adiectum  eius,  certe  ut  rite  comparationem  iniret,  simile  suum  ita  instituere  debebat, 
nec  Titus  nec  Sempronius  Varronis  discipulus  nec  Caius  nec  Publius  umquam  fuit  (ut  in 
hac  parte  nunc  subsistamus).  Quam  conformationem  quis  qui  intelligit  non  videt  et 
pedestrem  esse  revera  nec  ullo  modo  vituperabilem  aut  poetarum  licentia  vindicandam, 
comparem  autem  et  comparabilem  sic  demum  Accianae  illi  quam  libri  tradunt  existere, 
quae  tum  vituperabilis  esse  coepit  cum  propter  mensuram  a  sua  primitiva  forma  cri- 
ticorum  arbitrio  demutata  est.  Unde  intelligitur  quam  credibile  sit  quod  Ritschelius 
maxime  etiam  atque  etiam  asseveravit  Accium  istam  sententiam  non  posse  nisi  versibus 
expressisse;  quem  virum  acutum  mirum  est  profecto  non  vidisse  orationem  quam  exempli 
causa  finxit  nec  pedestrem  esse  neque  vero  poeticam  sed  nescio  qua  imperitia  loquendi 
procreatam. 

Sed  quo  magis  patefiat  orationis  conformationem  qua  Accium  usum  esse  dixi- 
mus  familiarem  fuisse  scriptoribus  Romanis  exempla  afferimus,  selecta  ex  multo  pluri- 
bus  quae  afferri  potuerint  sed  quae  satis  erunt  ad  fidem  faciendam.  Itaque  Cicero 
scribit  in  Antonium  v  18,  49 

Jilii  qui  cum  omnibus  est  tum  optimo  cuique  carissimus 
Ibid.  IX  1,  1  nec  dubito  quin  reditus  eius  et  vobis  gratus  fuerit  et  rei  publicae 

salutaris  futurua 
Ibid.  II  21,  51  cumab  hoc  ordine  ego  conservator  essem  tu  hostis  rei publicae 

iudicatus. 
Agnosciturne  aliquid  similitudinis  cum  ista  oratione  Accii  nec  Condalium  Plauti  nec 
Boeotia  umquam  fuitf    An  secus  putamus  in  his  exemplis  ^praedicati  unitatem  disper- 
titam  per  partes  partibus  orationis  accommodari?    Addimus  alia.    In  Antonium  vi  3,  7 

nec  vero  de  illo  sicut  de  homine  aliquo  debemus  sed  ut  de  importunis- 

sima  belua  cogitare 
Ibid.  VI  4,  9  malet  me  sapientem  a  vobis  quam  se  modestum  existimari 
Ibid.  VII  8,  21  quo  ore  vos  ille  poterit  quibus  vicissim  vos  illum  oculis  in- 

tueri 
Ibid.  IX  1,  3  ego  sic  interpretor  sensisse  maiores  nostros  ut  causam  mortis 

censuerint  non  genus  esse  quaerendum 


Ibid.  n  21,  52  quid  cupide  a  senatu  quid  temerefiehat;   hoc  est  enim  quid 

cupide  quid  temere  a  senatu  Jiebat. 
Ibid.  II  36,  91  ne  qua  post  Idus  Martias  immunitatis  tahula  neve  cuius  hene- 
Jiciifigeretur;  quod  maluit,  cum  posset  ne  qua  immunitatis  neve  cuius 
heneficii  tahvla  fgeretur! 
Ibid.  XI  6,  15  quid  enim  atrociua  potuit  quid  severius  decernere 
Post  red.  in  sen.  6,  13    cum  vero  in  circo  Flaminio  non  a  tribuno  pl.  consul 

in  contionem  sed  a  latrone  archipirata  productus  esset. 

De  domo  sua  15,  40   tu  M.  Bibulum  in  contionem  tu  augures  produxisti. 

Licebit  fortasse  ut  hoc  in  praetereundo  addamus  hac  observatione  structurae 

Ciceroni  valde  adamatae  uti  in  vindicandis  vel  explicandis  verbis  quae  sunt  in  oratione 

post  reditum  in  senatu  habita,    ex   qua  unum  supra  allatum  est  exemplum,  poterant 

afferri  plura.    Dicimus  haec  c.  10,  25. 

Nam  Q.  Metellus  et  inimicus  et  frater  inimici,  perspecta  vestra  voluntate 
omnia  privata  odia  deposuit;  quem  P.  Servilius,  vir  cum  clarissimus  tum 
vero  optimus  mihique  amicissimus,  et  auctoritatis  et  orationis  auae  divina 
quadam  gravitate  ad  sui  generis  communisque  sanguinis  facta  virtutesque 
revocavii,  ut  haberet  in  consilio  et  fratrem  [ab  inferis] ,  socium  rerum 
mearum,  et  omnes  Metellos  praesiantissimos  cices  paene  ex  Acheronte 
excitatos,  in  quibus  Numidicum  illum  Metellum*),  cuius  quondam  de 
patria  discessus  honestus  omnibus  sed  luctuosus  tamen  visus  est. 


•)  In  editione  Tenbneriana,  qua  nnlla  niHgis  nncornm  deliciis  gaudet,  non  solnm  verba 
ab  inferis  inclusa  snnt  sed  etiam  proxima  sic  scripta  exhibentnr  m  quibus  Numidicum  illum  [Metellum]. 
In  praefatione  haec  adnotavit  editor:  'Metellum  del.  Ilnlm,  Klotz.'  Adimns  Kayserum,  in  cnius 
editione  item  Metellum  uncinatum  legitur  in  praefatione  hac  addita  adnotatione:  illum  Manutius,  E 
(h.  e.  editiones  snperiores  omnes),  illum  Metellum  C(h.  e.  codicum  consensus);  dein  Halmii  volumeu 
evolvimus:  non  habet  nomen  ilind  in  textu  sed  adnotat  illum  Manutius;  illum  Metellum  codices. 
In  Orelliana  prima  nihil  nominis  in  textn,  in  aduotatione  altum  silentinm.  Inspeximus  Graevianam 
a.  1696,  quae  commentarium  Manutii  adnexnm  habet.  In  textu  in  quibus  Numidicum  illum,  in 
commentario  Manutii  ovdt  y^v.  In  Lambini  Sanctandreana  a.  1584  in  textu  nomen  non  legitnr,  in 
adnotatione  Lambini  nihil,  qnamquam  is  plnribns  verbis  egit  de  verbis  vicinis  ab  inferis.  Quis  igitiir 
est  aut  qna  ratione  usns  is  qui  primus  hoc  nomen  ex  Cicerouis  oratione  sustulit?  id  quod  nos, 
qaoniam  nostram  cansam  non  ita  attingit,  editorum  Tullianornm  diligentiae,  qnae  qnanta  fnerit 
vel  hoc  exemplo  cognoscitur,  indagandum  reliuquimus;  quibus  id  quoque  auctores  sunius  ut  iuvesti- 
gare  velint,  in  qua  editione  hoc  nomen  prima  desideretur  consultone  an  per  errorem  verba  Numi- 
dicum  illum  Metellum  extremo  nomine  deminuta  sint.  Nos  ad  hanc  rem  cum  delati  simus  in  eo  sub- 
sistimns  nt  quaeramus  editores  novicii  quo  consilio  hoc  nomen,  quod  simnl  omnium  codicnm  fide 
niti  profitentnr,  tamen  exnlare  insserint:  qni  si  meminissent,  nt  omittamus  Nnmidici  illius  Metelli 
quoties  mentio  fiat  apud  Ciceronem,  in  Sestiana  62,  130  in  eadem  re  narranda  ita  dici  ut  etiam 
Q.  Metellus  consul .  .  .  de  mea  salute  rettulerit.  Qui  excitatus  .  .  P.  Servili  quadam  gravitate  dicendi,  cum 
ille  omnes  prope  ab  inferis  evocasset  Metellos  ct  ad  illius  generis  .  .  dignitatem  propinqui  sui  mentem  .  . 
refiexisset,  cumque  eum  ad  domestici  exempli  memoriam  et  ad  Numidici  illius  Metelli  catum  vel  glo- 


Ex  quibus  Lambinus  primus,  dein  Madvigius  (Adv.  crit.  ii  p.  212  fg.),  iisdem  paene 
uterque  rationibus  et  verbis  usus  verba  ab  inferis  expulerunt,  utpote  quae  inter- 
pretamenti  loco  ad  insequentia  paene  ex  Acheronte  adscripta  primum,  post  alieno  loco 
in  ordinem  invecta  essent.  Sed  si  haec  tantum  scripta  erant  ut  haberet  in  consilio  et 
fratrem  socium  rerum  suarum  et  omnes  Metellos  praestantissimos  viros  paene  ex  Acheronte 
excitatos,  vix  erat  quod  illa  perspicuae  orationi  interpretandi  causa  adscriberentur, 
nisi  quis  forte  de  varietate  dicendi  admonere  voluit  quia  Cicero  et  paulo  post  26  ab 
inferis  excitandos  et  pro  Marcello  scribit  6,  17  multos  Caesar  ab  inferis  excitaret  et 
in  eadem  re  referenda  ita  loquitur  in  Sestiana  62,  130  cum  ille  omnes  prope  ab  inferis 
evocasset  Metellos]  sed  ne  id  quidem  valde  probabile  est  propterea  quod  verba  ab 
inferis  non  alieno  loco  adiecta  sunt  sed  suo,  quoniam  frater  quoque  Metelli  (de  quo 
vide  Sest.  62,  131),  utpote  iam  mortuus,  revera  erat  ab  inferis  evocandus  et  aptum 
erat  hoc  statim  in  commemoratione  fratris  addi.  Ut  breviter  dicamus,  nobis  Cicero 
ex  illa  quam  explanavimus  structura  hoc  videtur  voluisse  et  fratrem  ab  inferis  et  omnes 
Metellos  excitatos;  quod  quia  non  tam  simplici  oratione  sed  uberiore  paulo  ac  ver- 
bosiore  exprimitur,  factum  est  ut  deinde  ad  Metellos  additis  quibus  opus  non  erat 
ex  ista  ratione  verbis  paene  ex  Acheronte  eandem  quam  ante  sententiam  sed  variata 
oratione  referret  et  graviore.  Itaque  si  quid  demendum  est,  haec  potius  demantur 
oportet,  quae  tamen  quis  a  se  impetrabit  ut  ab  Cicerone  abiudicet. 

Sed  quod  Ciceronem,  si  quid  peccatum  est,  peccavisse  ipsum  arguimus,  ne 
cui  mirum  videatur,  en  alterum  exemplum,  vilius  illo,  sed  quod  tamen  non  infruc- 
tuosum  sit  attendisse.  In  tertia  decima  oratione  in  Antonium  17,  36  ex  Antonii  epistula 
haec  afferuntur. 

difficile  est  credere  eos,  qui  me  praecipitem  egerint  aequissimas  condi- 

ciones  ferentem  et  tam£n  ex  iis  aliquid  remittere  cogitantem,  putare  ali- 

quid  moderate  aut  humane  esse  facturos. 

Apparet  duo   verba  credere  et  putare  se   excipere   apte  in   hac  oratione  non  posse: 

poterat  utrumque  recte  scribi,  aut  difficile  est  credere,  eos  qui  .  .  egerint,  humane  esse 

facturos  aut  difficile  est  eos  qui  .  .  egerint  putare  humane  esse  facturos.    Ambo  verba 

in  eodem  enuntiato  iungi  molestum  est.    Itaque  olim  veteres  critici  putare  ut  errore 

natum  induxerunt,  verissimo  illi  quidem  sensu,  quoniam  si  alterum  utrum  abiiciendum 

est,  putare  verisimilius  est  esse  quod  praeter  opinionem  scribentis  adiectum  sit.    Sed 

putare  abesse  non   potest  quippe  quod  Prisciani  testimonium  tueatur  haec  aflFerentis 

lib.  XV  p.  70,  10  Cicero  in  xill  Philippicarum  "putare  aliquid  moderate  aut  humane 

facturum]^    Itaque  credere  de  sede  sua  deiiciendum  est,  quod  librarius,  ait  Madvigius 

(Adv.  crit.  iii  p.  155),  ad  difficile  est  addidit,  cum  nondum  animadvertisset  sequi  putare. 


riosum  vel  gravem  convertisset,  conlacrimavit  vir  egregius  ac  vere  Metellus  eqs.,  forsitan  intellexissent 
nihil  magis  appositum  in  illa  oratione  potaiase  scribi,  quam  quod  exaratnm  esse  in  libris  scriptis 
ipsi  testantar  omnes  Metellos .  .  in  quibus  Numidicum  illum  Metellum. 

Sed  hoc  librarius  abi  animadvertit,  cur  non  ilico  mutavit  quod  falso  scripserat?  At 
credere  optime  locum  tuetur,  quocum  statim  initium  pendentis  orationis  coniungatur, 
difficile  est  credere  eos  qui  .  .,  nec  uUa  re  hoc  verbum  vituperari  potest  nisi  quod 
insequitur  alterum  verbum  eiusdem  significationis,  quod  et  ipsum  commodo  loco  posi- 
tnm  est  sed  praecedente  illo  nec  desiderabatur  et  structuram  impedit.  Quid  ergo  est? 
Nisi  corrigere  auctorem  epistulae  volumus,  utrumque  verbum  retinendum  est  et  sic 
statuendum,  scriptorem,  ut  fit,  immemorem  eius  quod  iam  posuit  invitante  oratione 
suo  loco  non  idem  iterum  sed  simile  verbum  posuisse. 

Non  ignoramus  hoc  genus,  cuius  nos  uno  exemplo  et  ne  TuUiano  quidem  de- 
functi  sumus,  apud  ipsum  Ciceronem  latius  patere,  sed  nobis  satis  sit  verbo  signifi- 
casse  argumentum,  quod  ampliorem  indagationem  requirat;  quam  operam  aliis  et 
iunioribus  potissimum  sumendam  relinquimus. 

Nos  redimus  illuc,  et  quoniam  Ciceronis  usum  declaravimus,  ab  eodem  dicendi 
modo  ne  Graecos  quidem  abhorruisse  paucis  exemplis  oratoris  Attici  probare  volumus, 
Lysiae.    Qui  ita  scribit 

4,  8     ly  rf^  TOt^  fxiv  ifii  ttsqI  TToXkov,  totk  dk  toviov  (ftia^  noisXd&ai. 

6,  25     *tti  TOVTOiV  noTega  rovg  &€Ovg  XQV  V  ^**  avTOfiarov  aiTidd&ai. 

12,  1     toOre  fi^r  av   ipfvdofisvov   dstvoxsqa   xmv   vnaQxdvTcov  xaTrjyoQi^aai 
fit^TC  Tali]9'ij  fiovXofjkSVOV  slnslv  anavxa  dvvatf&ai 

Ibid.  64     wdnsQ  noXhav  aya&cov  alTiov  aXX' ov  fisydlatv  xaxtov  ysysvij- 
fiSvov 

34,  5     ov6^  tovg  Xoyovg  nKJtOTdQovg  tmv  sQyiav  ovdi  td  itilXovTa  tmv  ys- 
ysvijfiivoov  vofjnslTs. 
Quibus  unnm  addimus  Thucydidium,  quod  1,  37,  2  legitur 

insTtjdsvffav  ^vfifiaxov  ts  ovdiva  ^ovXofisvot  TtQog  tddix^fiaTa  old^ 
fittQTVQtt  sxfiv  ovTs  naQaxttkovvTsg  aiaxvvsad-at. 
Tandem  e  deverticulis  revertimus  ad  verba  Accii,  quorum  partem  priorem  se- 
orsum  a  reliquis,  quo  magis  conformatio  patefieret,  declarare  studuimus,  sed  ea  cum  iis 
quae  restant  unam  orationem  efficiunt  et  hoc  totum  una  expendatur  necesse  est:  nam 
nec  Gemini  lenones  nec  Condalium  nec  Anus  Plauti  nec  Bis  compreaaa  nec  Boeotia  um- 
quam  fuit  neque  adeo  Agroecus  neque  Commorientes  Macci  Titi.  Unde  primum  apparet 
verba  umquam  fuit  ex  superiore  parte  referri  etiam  ad  haec  postrema:  nec  Anus  Plauti 
nec  Boeoiia  umquam  fuit  neque  Commorientes  Macci  Titi  (umquam  fuit),  et  quod  prop- 
ter  metricam  conformationem  fuit  in  hac  altera  parte  addiderunt,  oratione  recte  aesti- 
mata  vanum  esse  intelligitur.  Atqui  ne  nomen  quidem  erat  quod  iterum  poneretur, 
quoniam  non  solum  umquam  fuit  sed  Plauti  umquam  fuit  in  hac  iunctura  sententiarum 
audiri  poterat:  cum  enim  ita  dicit  nec  Anus  Plauti  nec  Boeotia  umquam  fuit  neque  adeo 
Commorientes,  quis  expectat  genetivum  nominis  addi?  Vel  si  tamen  scriptor  genetivum 
abesse  noluit,  pro  nomine  licebat  pronomine  defungi  eius.  Sed  quia  Macci  Titi  scriptum 
est,  qaae  eadem  in  prologo  Mercatoris  leguntur,  et  quia  vis  quaedam  pernegandi  in  iis  sit 

quae  dicit  nec  A.  Plauti  umquam  fuit  neque  adeo  C.  Macci  Titi,  his  rationibus  adductus 
Leo  Accium  existimavit  prologis  de  fabularum  origine  Plautina  testantibus  obloqui  ita 
quidem  ut  ad  eorum  indicia  suae  orationis  formam  accommodaret.  In  qua  re  hoc 
primum  dicimus,  licet  nobis  satis  probasse  videamur  priorem  partem  sententiae  Accianae 
unum  efficere  nec  distribui  in  partes  duas,  ut  ille  voluit,  quo  tria  essent  quae  separa- 
rentur  fabularum  genera,  tamen  orationis  formam  non  impedire,  quo  minus  duo  saltem 
genera  comoediarum  distinguantur,  quorum  alterum  Plauti,  alterum  autem  Macci  Titi 
nomine  designetur,  et  quoniam,  uti  6.\Ti\xnm,Plauti  nomen  saepius  in  prologis,  semel  Afacct 
Titi  occurrat,  ex  prologis  Plautinis  ductam  Accii  orationem  statuatur.  Sed  haec  quae 
fieri  potuisse  non  negamus,  quam  fidem  habere  dicamus,  nos  valde  ambigere  fatemur. 
Nam  quamvis  speciosum  sit,  Macci  Titi  nomen  et  in  prologo  Mercatoris  et  in  Accii 
sententia  haberi,  quo  iure  sumimus  idem  Plauti  nomen  in  aliis  quoque  prologis  lectum 
fuisse  et  earum  praesertim  fabularum  quas  Macci  Titi  esse  Accius  negabat.  Cuius  sen- 
tentiam,  quae  hodie  extat,  videmus  mediam  depromptam  esse  ex  ea  quam  instituit  de 
Plauti  fabulis  disputatione,  in  qua  fieri  non  potuit,  quin  saepius  Plauti  nomina,  cur 
enim  unum  solum,  ponerentur  ante.  Sic  certe  universae  sententiae,  quam  cui  hariolari 
libet  hoc  modo  animo  sibi  informet  'multae  sunt  fabulae  quae  a  doctis  hominibus  pro 
Plautinis  habeantur,  quas  ad  Plautum  poetam  referre  non  licet'  confirmandi  causa 
subiiciuntur  illa  quae  nos  legimus  exempla:  nam  nec  Gemini  lenones  nec  Condalium  nec 
Anus  Plauti  nec  Bis  compressa  nec  Boeotia  umquam  fuit  neque  adeo  Agroecus  neque 
Commorientes  Macci  Titi.  Et  quoniam  Accius  non  primus  sed  ante  eum  alii  in  veritatem 
fabularum  Plautinarum  inquisiverunt  (hoc  enim  Gellius  testatur,  cum  ineunte  illo  capite 
ita  scribit  qui  plera^que  Plauti  comoediaa  curiose  atque  attente  lectitarunt  non  indicibus 
Aelii  nec  Sedigiti  nec  Claudii  nec  Aurelii  nec  Accii  nec  Manilii  super  his  fabulis  quae 
dicuntur  ambiguae  crediturum  sed  ipsi  Plauto),  quid  vetat  statuere  illorum  eum  opinioni 
suum  opposuisse  iudicium  prologorum  nulla  habita  ratione?  Qui  quod  aliis  obloquitur, 
satis  causae  est  cur  graviore  negandi  formula  utatur:  fortius  enim  negat  qui  dicit  fabulas 
Plauti  numquam  fuisse  quam  qui  Plauti  non  esse,  quamquam  ne  nimium  huic  dicendi 
modo  tribuamus,  reminiscendum  est,  apud  comicos  numquam  nimis  saepe  in  simplici 
negatione  poni  solere,  velut,  ut  hoc  exemplo  utamur  in  re  nota,  Terentius  ait  Andr.  u  4,  7 
numquam  hodie  tecum  commutaturum  patrem  unum  esse  verbum;  ad  quae  Donatus  sane 
adnotat  numquam  plus  asseverationis  habet  quam  non.  Omnino  nihil  difficilius  est 
aut  periculosius  quam  orationem  ex  suo  tenore  sublatam,  cum  per  se  spectatur,  iuste 
taxare  sic  ut  nihil  ei  plus  tribuatur  neque  minus  quam  par  sit.  Velut  in  Accii  verbis 
quod  prioribus  comoediis  per  particulas  neque  adeo  duae  quae  restant  adduntur,  non  hoc 
indicat,  ut  nobis  videtur,  magis  mirum  esse  aut  minus  credibile,  has  etiam  a  Plauto  abiu- 
dicari:  ut  Agroecum  mittamus,  de  quanihil  compertum  est,  ne  Gommorientes  quidem  a 
Terentio  testatam  fabulam  sed  a  Varrone  viginti  unius  fabularum  corpore  non  receptam 
putamus  hanc  vim  vocis  flagitare,  quamquam  Ritschelius  olim  (Parerg.  p.  15),  nuncLeo 
aliter  sentiunt;  sed  ita  interpretamur,  ut  quia  enumeratio  fabularum  falsarum  etiam 

loDgius  procedit  et  ad  significatas  ante  aliae  adduntur  et  novae,idcirco  his  particulis  iunctis 
oratio  progredi  videatur,  quas  seiungi  velle  ob  metri  necessitatem  nimis  erat  improbabile. 
Sed  usum  adeo  particulae,  quae  plurima  est  vel  in  Terentii  comoediis,  magnae  varietatis 
esse  constat,  ut  aegre  una  notione  amplecti  liceat:  sed  hoc  certum  est  saepe  vim  eius  vocis 
cum  alterum  alteri  adiicitur  valde  elevari,  vix  ut  percipiatur  aut  reddi  apte  possit. 
Veluti  quid  magni  discriminis  putamus  intercedere  cum  Thais  dicit  in  Eunucho  744  Scin  tu 
turham  hanc  propter  te  esse  factam  et  adeo  ad  te  attinere  hanc  omnem  rem;  aut  in  illis  in 
Phormione  931  credis  te  ignorarier  aut  iua  facta  adeo.  Sed  esto:  neque  enim  fidentius 
affirmamus,  sed  hoc  dicimus  cavendum  esse  ne  Accii  verbis  sic  per  se  consideratis  tribu- 
antur  quae  aliena  sunt.  Quod  idem  fortasse  cadit  in  nomen  ab  Accio  positum  pro  eo  quod 
poterat  pronomine  (Macci  Titi  pro  eius),  quamquam  ne  pronomen  quidem  desiderabatur. 
Neque  enim  satis  tuto  proprii  quid  aut  peculiare  ex  ea  re  efficitur  quae  dubium  non 
est  quin  communem  usum  sermonis  Latini  sequatur.  Poetis  vel  talia  placuerunt:  Ho- 
ratio  C.  IV  8,  22  quidforet  Iliae  Mavortisque  puer  si  tacitumitas  ohstaret  meritis  invida 
Romuli:  satis  erat  eius^  sed  quem  ante  descripsit,  dein  nomine  appellat,  iniuriaque 
Hermannus  (relat.  Lips.  I  282).  Romuli,  ne  bis  idem  diceretur,  mutandum  censuit,  recte 
accepit  Bentleius  ad  C.  i  7,  27;  Epod.  3,  9  ut  Argonautas  praeter  omnes  candidum  Medea 
mirata  est  ducem,  ignota  tauris  inligaturum  iuga  perunxit  hoc  lasonem:  cum  nec 
nomen  proprium  neque  vero  pronomen  addendum  esset;  Tibullo  i  1,  18  pomosisque 
ruher  custos  ponatur  in  hortis,  terreat  ut  saeva  falce  Priapus  aves.  Sed  idem  quod 
poetae  scriptorum  consuetudo  probavit,  nonnumquam  criticorum  iniuriis  condemnata. 
Quod  genus  Tacitus  scribit  dial.  c.  13  populus  qui  auditis  in  theatro  Virgilii  versihus 
surrexit  unicersus  et  forte  praesentem  spectantemque  Virgilium  veneratus  est:  nam  ab- 
esse  nomen  altero  ioco  potuit  et  deletur  a  nonnuUis;  sed  abesse  nomen  potuit  etiam 
in  Ciceronis  Acad.  ii  34,  111  ne  illam  quidem  praetermisisti  reprehensionem  Antiochi: 
nec  mirum:  inprimis  enim  est  nohilis:  qua  solebat  dicere  Antiochus  Philonem  maaime 
perturhatum;  aut  in  Tusc.  disp.  iii  32,  77  non  satis  mihi  videtur  vidisse  hoc  Cleanthes, 
suscipi  aliquando  aegritudinem  posse  ex  eo  ipso  quod  esse  summum  malum  Cleanthes 
ipse  fateatur,  ubi  sunt  qui  alterum  Cleanthes  inducant.  Sed  Accius  non  solum  repetiit 
nomen,  quo  abstinere  potuit,  sed  repetiit  mutata  forma  ut  quem  ante  Plautum  vocarat, 
dein  Maccium  Titum  appellaret:  id  quoque  scriptorum  more,  ut  ne  in  ea  quidem  re  nescio 
quae  reconditior  causa  delitescere  videatur.  Cicero  quidem  nonnumquam  subito  nomen 
aliud  pro  alio  ponit,  quod  inscientem  obstupefaciat  ac  perturbet,  qui  in  Legibus  i  2,  6 
quem  modo  Antipatrum  statim  Coelium  dixit,  eademque  varietate  usus  de  orat.  ii  12,  54 
addidit  inquit  maiorem  historiae  sonum  vocis  Antipater  .  .  est  ut  dicis,  sed  iste  ipse 
Coelius  neque  distinxit  historiam  neque  .  .,  aut  in  defensione  Milonis,  quem  Milonem 
vocat  plerumque,  aliquotiens  T.  Annium,  mutatis  etiam  in  vicinia  nominibus,  velut  2,  6, 
appellat,  in  principio  autem  Laelii  haec  scribit  Q.  Mucius  augur  multa  narrare  de 
C.  Laelio  socero  suo  solebat  .  .  ego  autem  a  patre  ita  eram  deductua  ad  Scaevolam, 
ut  a  senis  latere  numquam  discederem:  quibus  nominibus  cum  saepe  variet  in  primo 

de  oratore,  tum  de  finibus  i  3,  9  haec  dicit:  ut  a  Scaevola  est  praetore  salutatut 
Athenis  Alhucius,  quem  quidem  locum  cum  multa  venustate  et  omni  sale  idem  Lucilius*), 
apud  quem  praeclare  Scaevola,  interpositisque  versibus  pergit  sed  iure  Mucius;  et 
in  Catone  mai.  7,  25  eadem  oratione  modo  Statius  noster,  modo  et  bis  quidem  Caecilius 
vocatur. 

Quod  vero  Accius  Macci  Titi  nominahoc  ordine  h.e.  praenomine  postposito  ma- 
luit  quam  inverso  afFerre,  hoc  is  qui  primus  haec  nomina  restituit  Ritschelius  (Parerg.  15) 
poetarum  more  vindicavit  quem  Accius  in  versibus  scilicet  quos  ille  voluit  secutus 
esset;  sed  idem  genus  ne  a  pedestri  quidem  oratione  alienum  fuisse  exemplis  probavit. 
In  quibus  quidem  attulit  aut  ab  aliis  afferri  dixit  quae  posterior  aetas  non  iniuria  sprevit 
et  depravata  esse  existimavit,  quemadmodum  in  usu  Liviano  multo  quam  I.  Fr.  Gronovius 
severius  iudicavit  Madvigius  (praef.  ad  iii  29,  7).  Exempla  certa  postpositi  nomini  prae- 
nominis  sunt  poetarum  Ennii  caius  Aeliua  Sextus  (Ann.  331),  Pacuvii  poetae  Pacuvi 
Marci,  si  quidem  haec  Pacuvii  sunt,  quae  Gellius  affert  i  24,  et  fortasse  eiusdem  Ennii 
Comelius  suaviloquenti  Ore  Cethegus  Marcus  (Ann.  303),  quamquam  hoc  impeditius  est 
et  ex  parte  quidem  videatur  ad  alterum  morem  accedere  quo  iam  liberae  reipublicae 
temporibus  etiam  pedestris  oratio  hoc  sibi  sumpsit,  ut  cognomina  nominibus  prae- 
poneret  et  Macer  Licinius,  Marcellus  Claudius,  atque  adeo  Scaevola  Quintus  scriberet: 
quo  de  genere  Mommsenus  egit  in  Quaestionum  Romanarum  vol.  I  p.  41  et  totam 
quaestionem  quae  est  de  positu  nominum  Romanorum  curiosius  persecutus  Lahmeyerus 
in  Philologo  xxn  p.  469  sqq.  Quid  ergo  est?  Relabimurne  ad  opinionem  quam  ex- 
plosam  putabamus  qua  Accius  suam  sententiam  versibus  exposuisse  credebatur?  Non 
opinamur,  sed  Accio  putaveris  poetae  etiam  in  prosa  oratione  hoc  licuisse  ut  qui  Titus 
Maccius  esset  Maccium  Titum  appellaret.  IUud  contra  ambigitur  hodie,  Plautus  fuerit- 
ne  revera  Titus  Maccius  et  ita  appellatus  sit,  et  Leo  quidem  non  a  Maccio  Tito  Macci 
Titi  sed  a  macco  Tito  derivari  voluit  Plautumque,  quem  in  prologo  Asinariae  (10) 
Maccum  dici  Buechelerus  intellexit,  Maccum  Titum  tam  in  Accii  verbis  quam  in  pro- 
logo  Mercatoris  denominari,  Quod  si  recte  statuitur,  et  fatemur  nobis  valde  probari 
quae  Leo  de  initiis  ac  progrediente  ratione  nominum  Plautinorum  exposuit,  ne  est 
quidem  quod  de  transpositis  nominibus  disceptetur,  quae  nondum  in  istum  tralaticium 
et  civilem  ordinem  abierunt,  sed  Accium  intelligimus  poetam  non  potuisse   nisi   aut 


*)  In  adnotatioue  afferimns  lepidos  Lucilii  versus,  quippe  ex  quibus  item  discas,  qoanta 
libertate  veteres  in  variandis  hominnm  nominibus  usi  siut. 

Oraecum  ie,  Albuci,  quam  Romanum  atque  Sabinum, 
Municipem  Ponti,  Tritanni,  centurionum, 
Praeclarorum  hominum  ac  primorum  signiferumque 
Maluisti  dici.   Oraece  ergo  praetor  Athenis, 
Id  guod  maluisti,  te,  cum  ad  me  accedis,  saluto: 
Xai^t,  inquam,  Tite,  lictores,  turrna  omnis  cohorsque: 
XalQi,  Tite.    hinc  hostis  mi  Albucius,  hinc  inimicus, 

Plautum  aut  maccum  Titum  appellare  neque  in  ea  re  pependisse  a  prologo  Mercatoris, 
qui  eandem  nominis  formationem  habebat. 

Sed  haec  utut  iudicantur,  neque  nos  fugit  quid  incerti  habeatur  in  iis  quae  de 
altera  parte  dicti  Acciani  disputavimus,  nos  nihil  agimus  nisi  ne  nimis  secure  assentia- 
tur  iis  quae  Leo  de  prologorum  Plautinorum  ratione  habita  ab  Accio  quamvis  ingeniose 
proposuit,  ex  quibus  veremur  ne  colligantur  quae  recto  talo  stare  non  possint. 

Scr.  m.  Decembri  a.  MDCCCC. 


